  วันอาทิตย์วันครอบครัว แฟนเราว่างพอดีเลยตัดสินใจพาไปเที่ยวสักหน่อย ตกลงกันได้ว่าจะลองไปร้าน Sweet gardenดู เพราะเคยเห็นมาว่ามีที่ให้ถ่ายรูปสวยมาก ตอนเราไปเรามองไม่เห็นป้ายร้าน เราไปวนในหมู่บ้านข้างๆร้านมาสักพักจนต้องถามพี่ รปภ. หน้าหมู่บ้านจึงมาร้านถูก แนะนำว่าให้สังเกตป้ายร้านดีๆ 
   พอเรามาถึงร้าน ยอมรับเลยว่าชอบสไตล์การตกแต่งของร้านมาก วันนี้ฟ้าครึ้มๆอากาศเย็นๆหลังฝนตก ร้านที่เต็มไปด้วยต้นไม้อยู่แล้วยิ่งดูร่มรื่นยิ่งขึ้น เราสั่งเมนูWaffle ที่ทางร้านแนะนำ จะเป็นwaffleหอมๆ เสิร์ฟพร้อมกับไอศครีม 1 scoop ซึ่งเราเลือกรสเมล่อนไป นอกจากนี้ยังมีtoppingเป็น องุ่น แอปเปิล ส้ม และกีวี่ สำหรับเรา เราคิดว่าถ้าwaffleกรอบกว่านี้และหอมกว่านี้อีกสักนิดจะโอเคมากๆ แต่เราชอบไอศครีมเมล่อนนะ อร่อยดี หวานและหอมมาก นอกจากนี้เราสั่งอเมริกาโน่ไป แต่ลองชิมแล้วก็เป็นกาแฟธรรมดาทั่วไป
   มีข้อติอยู่นิดหน่อยคือเรื่องของห้องน้ำ เราคิดว่าห้องน้ำยังต้องปรับปรุงอีกหน่อย เนื่องจากมีหน้าต่างที่สามารถมองเข้ามาในห้องน้ำได้ทั้งชายและหญิง วันนี้เราไปในตอนที่คนน้อยๆ ดูเงียบๆ ค่อนข้างน่ากลัว
  ตัดเกรด: C+ (waffle รสชาติปานกลาง แต่ร้านนี้มุมถ่ายรูปค่อนข้างเยอะ เหมาะสำหรับมาถ่ายรูปชิวๆ)